مياده بسيليس كانت مطربه سوريه. مياده بسيليس اتولدت سنة 1967 فى مدينه حلب السوريه, بدات مشوارها الغنائى من سن التسع سنين عبر اذاعه حلب, متجوزه من الموسيقار السورى سمير كويفاتى. صدر ليها 14 البوم سنه 1986 و كانت البدايه مع البوم "يا قاتلى بالهجر" و هيا اغنيه من الفلكلور السورى القديم, اغانى مياده بتتنوع من ناحيه الكلمات و الالحان بين تجديدها للفلكلور و انشادها للترانيم الدينيه المسيحيه و الاغانى الوطنيه و حفاظها على شكل الاغنيه السوريه الراقيه. بتعتبر اغنيتها "كذبك حلو" اللى حصلت على الجايزه الدهبيه كافضل اغنيه عربيه سنة 1999 جواز سفرها لعالم الشهره. سنة 2010 صدر ليها البوم بعنوان "الى امى و ارضى" و غنت مياده خلال مسيرتها الفنيه كتير من تترات المسلسلات السوريه الضخمه زى: "اخوه التراب" و "ايام الغضب". احيت كتير من الحفلات فى اماكن كتيره حولين العالم زى مجمع "قصر الفنون الجميله" فى سان فرانسيسكو - الولايات المتحده, و فى دار الاوبرا فى مدريد - اسبانيا و فى دار الاوبرا المصريه - القاهره سنة 1998 مثلت فيها الليله السوريه. سنة 1976 سجلت دور اصل الغرام فى اذاعه حلب و كانت الاولى فى برنامج الهواه.